ମନୀଷ ଅନୁରାଗ ହତ୍ୟା ମାମଲାର ଖୋଳତାଡ଼ ବେଳେ ଖୋଲିଛି ସାଉଥ ସିଟି ବାରର ଅସଲ ରୂପ । ଆଇନ୍ କାନୁନ୍ର ଧଜିଆ ଉଡ଼ାଇ ବାର ଚଳାଉଥିଲେ ଜଣେ ପୋଲିସ୍ କନେଷ୍ଟବଳ ।
ମନୀଷ ମାମଲା ଖୋଳତାଡ଼ରୁ ଖୋଲିଲା ସାଉଥସିଟି ବାରର ଗୁମର ।
ରଙ୍ଗୀନ ହେଉଥିଲା ସାରା ରାତି, ଉଡୁଥିଲା ବିଡା ବିଡା ଟଙ୍କା ।
ପ୍ରଚ୍ଛଦପଟ୍ଟରେ ରହି ବାର ଚଳାଉଥିଲେ ପୋଲିସ୍ କନଷ୍ଟେବଲ ପ୍ରସନ୍ନ ।
ମନୀଷ ଅନୁରାଗ ହତ୍ୟା ମାମଲାର ଖୋଳତାଡ଼ ବେଳେ ଖୋଲିଛି ସାଉଥ ସିଟି ବାରର ଅସଲ ରୂପ । ଆଇନ୍ କାନୁନ୍ର ଧଜିଆ ଉଡ଼ାଇ ବାର ଚଳାଉଥିଲେ ଜଣେ ପୋଲିସ୍ କନେଷ୍ଟବଳ। ବିନା ଲାଇସେନ୍ସ ଓ କୋଭିଡ୍ ଆଇନ୍ର ଉଲ୍ଲଂଘନ କରି ବିଳମ୍ବିତ ରାତି ପର୍ଯ୍ୟନ୍ତ କେମିତି ବାର୍ ଗାର୍ଲଙ୍କ ଡ୍ୟାନ୍ସରେ ରଙ୍ଗିନ ହେଉଥିଲା ରାତି, ଉଡ଼ୁଥିଲା ବଣ୍ଡଲ ବଣ୍ଡଲ ଟଙ୍କା, ସେ ଚିତ୍ର ପଦାକୁ ଆସିଛି । ଅସଲି ଟଙ୍କା ବାରରେ ଉଡାଇବା ପାଇଁ ଗ୍ରାହକଙ୍କୁ ମିଳୁଥିଲା ନକଲି ନୋଟ୍ । ତେବେ ମନୀଷ ମାମଲାକୁ ନେଇ ପୋଲିସ ବାର୍ ସିଲ୍ କରିବା ସହ କନେଷ୍ଟବଳ ପ୍ରସନ୍ନ ବେହେରାକୁ ଅଟକ ରଖିଛି । ତାଙ୍କୁ ଚାକିରୀରୁ ସସ୍ପେଣ୍ଡ କରାଯାଇଥିବା ବେଳେ ତମାଣ୍ଡୋ ଥାନା ଅଧିକାରୀଙ୍କୁ ଡିସିପିଙ୍କ କାର୍ଯ୍ୟାଳୟକୁ ବଦଳି କରାଯାଇଛି ।
ମମିତା ମାମଲାରେ ଦିବ୍ୟଶଙ୍କର ମିଶ୍ରଙ୍କୁ କିଏ ଦେଉଛି ସୁରକ୍ଷା?
ତେବେ ଆଜି ବାରରେ ଚଢ଼ାଉ ବେଳେ ସେଠାରେ ଯାହା ଦେଖିବାକୁ ମିଳିଲା, ଆଖି ପୁରା ତରାଟି ହୋଇଗଲା । ଚାରିଆଡ଼େ ବିକ୍ଷିପ୍ତ ଅବସ୍ଥାରେ ପଡ଼ିଥିଲା ପୁଳାପୁଳା ଟଙ୍କା । ବାର ଗାର୍ଲ ଡ୍ୟାନ୍ସ ଗ୍ୟାଲେରି ହେଉ କି ରିସେପ୍ସନ ଟେବୁଲ । ସବୁଠି ବଣ୍ଡଲ ବଣ୍ଡଲ ଟଙ୍କା । ଚାରି ଆଡ଼େ ଗଦା ହୋଇ ପଡ଼ିଥିଲା ଦଶ ଓ ୫୦ ଟଙ୍କିଆ ନୋଟ । ଏହି ବାର୍ରେ ହିଁ କଟିଥିଲା ମନୀଷ ଅନୁରାଗଙ୍କ ଶେଷ ରାତି ।
ଏଠାରେ ବିଲ୍ ପେମେଣ୍ଟକୁ ନେଇ ସାଙ୍ଗମାନଙ୍କ ସହ ଝଗଡ଼ା ଓ ପରେ ବାହାରେ ମନୀଷଙ୍କୁ ହତ୍ୟା କରାଯାଇଥିଲା । ମନୀଷ ମୃତ୍ୟୁର ଗୁମର ସାଉଥ ସିଟି ବାର୍ରେ ଲୁଚିଥିବା ଅଭିଯୋଗ ପରେ ପୋଲିସ ଚଢ଼ାଉ କରିଥିଲା । ଆଉ ଚଢାଉ ବେଳେ ମିଳିଥିବା ଏଭଳି ଚିତ୍ର ସମସ୍ତଙ୍କୁ ତାଜୁବ୍ କରିଛି । ବିନା ଲାଇସେନ୍ସ ଓ କୋଭିଡ୍ କଟକଣା ଉଲ୍ଲଂଘନ କରି ବିଳମ୍ବିତ ରାତି ପର୍ଯ୍ୟନ୍ତ ବାର ଚଳାଇବା ଅଭିଯୋଗରେ ପୋଲିସ ସାଉଥ ସିଟି ବାର୍କୁ ସିଲ୍ କରିଛି ।
ସାଉଥ ସିଟି ବାର୍କୁ ଚଳାଉଥିଲେ ଜଣେ ପୋଲିସ କନେଷ୍ଟବଳ । ପ୍ରଦ୍ୟୁମ୍ନ ଜେନା ନାମକ ବ୍ୟକ୍ତିଙ୍କଠାରୁ ବାରକୁ ଲିଜ୍ରେ ଆଣି ଅପରେଟ୍ କରୁଥିଲେ କନେଷ୍ଟବଳ ସଂଘର ସଂପାଦକ ପ୍ରସନ୍ନ ବେହେରା । ତମାଣ୍ଡୋ ଥାନାଠାରୁ ମାତ୍ର ଅଳ୍ପ ଦୂରରେ ଥିବା ଏହି ବାର୍ରେ ଏତେ କାଣ୍ଡକାରଖାନା ଚାଲିଥିଲେ ବି ପୋଲିସ ଜାଣି ପାରିନଥିଲା ? ନା ଜାଣି ଶୁଣି ଆଖି ବୁଜି ଦେଇଥିଲା ? ଏହାକୁ ନେଇ ଏବେ ଉଠିଛି ବଡ଼ ପ୍ରଶ୍ନ । ବିନା ଲାଇସେନ୍ସରେ ବାର ଚଳାଇବା, କୋଭିଡ୍ କଟକଣା ଉଲ୍ଲଂଘନ କରି ବିଳମ୍ବିତ ରାତି ପର୍ଯ୍ୟନ୍ତ ବାର ଖୋଲିବା ଅଭିଯୋଗରେ କନେଷ୍ଟବଳ ପ୍ରସନ୍ନ ବେହେରାଙ୍କୁ ସସ୍ପେଣ୍ଡ କରିବା ସହ ଅଟକ ରଖିଛି ପୋଲିସ ।
ସେହିପରି ବାର ମାଲିକ ପ୍ରଦ୍ୟୁମ୍ନ ଜେନା ଅଟକ ଥିବା ବେଳେ କାର୍ଯ୍ୟରେ ଅବହେଳା ଅଭିଯୋଗରେ ତମାଣ୍ଡୋ ଥାନା ଆଇଆଇସି ପ୍ରମୋଦ ପଟ୍ଟନାୟକଙ୍କୁ ଡିସିପିଙ୍କ କାର୍ଯ୍ୟାଳୟକୁ ବଦଳି କରାଯାଇଛି । ସୁଚନାଯୋଗ୍ୟ, ଗତ ୯ ତାରିଖରେ ମନୀଷ ଅନୁରାଗଙ୍କୁ ହତ୍ୟା କରାଯାଇଥିଲା । ଏହି ଘଟଣାରେ ପୋଲିସ ପୂର୍ବରୁ ୩ ଜଣଙ୍କୁ ଗିରଫ କରିସାରିଛି ।
(ରିପୋର୍ଟର- ଆଲୋକ ମହାନ୍ତି)
International ଏହି ମହିଳାଙ୍କ ଉଚ୍ଚତା ଜାଣିଲେ ହୋସ୍ ଉଡ଼ିଯିବ ! ହେଲେ ୪ ମିନିଟ୍ ବି ଛିଡ଼ା ହୋଇପାରୁ ନାହାନ୍ତି ସେ..
ପ୍ରଦୀପ ମାଝୀଙ୍କ ବିରୋଧରେ ଆଜି ଦଳ ଶୃଙ୍ଖଳାଗତ କାର୍ଯ୍ୟାନୁଷ୍ଠାନ ନେଇଥାଆନ୍ତା କିନ୍ତୁ ତା ପୂର୍ବରୁ ସେ କଂଗ୍ରେସରୁ ଇସ୍ତଫା ଦେଇଛନ୍ତି। ଏଭଳି ସାଂଘାତିକ କଥା କହିଛନ୍ତି ନବରଙ୍ଗପୁର ଜିଲ୍ଲା କଂଗ୍ରେସ ସଭାପତି ମୁନା ତ୍ରିପାଠୀ।
ପ୍ରାୟ ୮ କିଲୋଗ୍ରାମରୁ ଅଧିକ ସୁନା ଜବତ କରିଛି ପୋଲିସ । ଖୋଜ୍ଜାପଲ୍ଲୀ ଅଞ୍ଚଳରେ ପୋଲିସ ଓ ଅବକାରୀ ବିଭାଗର ମିଳିତ ଚଢ଼ାଉ ବେଳେ ଏହି ପରିମାଣର ସୁନା ଜବତ ହୋଇଛି ।
